ועדת הכלכלה, כנסת 16, פרוטוקול מספר 222, 2004-06-21 10:30

שלום שמחון: הוועדה הציבה על סדר היום את הצעות החוק הבאות: 1.

שלום שמחון: הצעת חוק הרשות השניה לטלוויזיה ורדיו (תיקון מס' 20) (שידורי רדיו ארציים יעודיים), התשס"ד-2004 2.

שלום שמחון: הצעת חוק לתיקון פקודת הטלגרף האלחוטי (איסור פרסום באמצעי תקשורת בלתי חוקיים ואיסור השמעה במוסדות ציבוריים), התשס"ג-2003, של חבר הכנסת רוני בריזון 3.

שלום שמחון: הצעת חוק איסור שידורים שלא כדין (תיקוני חקיקה), התשס"ד-2004 4.

שלום שמחון: הצעת חוק שידורי פרסומות, תשדירי שירות ושידורי חסות בגלי צה"ל, התשס"ד-2003, של חבר הכנסת אורי יהודה אריאל וקבוצת חברי כנסת.

שלום שמחון: התקבל אצלנו מכתב משר התקשורת הנוכחי, שבו נכתב כך: "לכבוד חבר הכנסת שלום שמחון, יו"ר ועדת הכלכלה.

שלום שמחון: הנדון:

שלום שמחון: קידום החקיקה שתאפשר הגברת אכיפה וענישה כלפי מפעילי רדיו פיראטי ומפרסמים בתחנות האלו.

שלום שמחון: השר והחתום מטה חוזרים ומבקשים כי תקדם את החקיקה על שולחן הוועדה, כדי להביא לשיפור יכולת האכיפה וההרתעה כנגד מפעילים פיראטיים של תחנות רדיו, מתוך תקווה להביא לאישורה בקריאה שנייה ושלישית בדחיפות.

שלום שמחון: 2.

שלום שמחון: בהמשך לשיחתנו הרינו להודיע בשמו של שר התקשורת, כי הוא מבקש שתביא בישיבת הוועדה הקרובה הודעה מטעמו כדלקמן:

שלום שמחון: בהמשך לבקשתו של יו"ר ועדת הכלכלה אני רואה לנכון להודיע כי בתקופה הקרובה ביותר אמנה ועדה ציבורית שתעסוק במכלול ההיבטים הנוגעים לייצוב התחרות בתחום הרדיו בישראל.

שלום שמחון: הוועדה הזאת תעסוק בייצוב מפת שוק הרדיו ובסוגיות שונות של תחנות הרדיו של רשות השידור, שידורי הרדיו של גלי צה"ל, תחנות הרדיו האזורי ושידורי רדיו מסחרי-ארצי.

שלום שמחון: עם סיום עבודתה יביא השר מסקנותיה והמלצותיה בפני יו"ר הוועדה וחבריה".

שלום שמחון: המכתב הזה בא בעקבות החלטה שהתקבלה בישיבה הקודמת, שאומרת שאנחנו צריכים לעשות היערכות כוללת של שוק הרדיו במדינת ישראל תוך פתיחת שוק הרדיו הארצי לתחרות.

שלום שמחון: ללא ספק אפשר היה להשיג את העניין בדרכים אחרות.

שלום שמחון: אם היו שואלים אותי, יש מספיק כלים בפני שר התקשורת להוליך מהלך שהמשמעות שלו בניית מסגרת כוללת של שוק הרדיו.

שלום שמחון: גם על השולחן הזה יש מספיק כלים כדי להוליך את הנושא הזה קדימה.

שלום שמחון: לצד הצעד הזה עובדת שנה ארוכה ועדה בראשותו של מנכ"ל משרד התמ"ס, רענן דינור, שעוסקת בבחינת השידור הציבורי.

שלום שמחון: עוד לא ראינו תוצאות של הוועדה הזאת, אני גם מניח שהן לא בדיוק תהיינה בתקופה הקרובה.

שלום שמחון: ראינו שחבר הכנסת מאיר שטרית יצא עם מדיניות משל עצמו, שהמשמעות שלה היא גביית אגרת רשות השידור דרך אגרת הרדיו של הרכב, מה שנותן חמצן למי שלא בדיוק צריך את אותו חמצן.

אבשלום וילן: פראיירים שהרכב שלהם לא רשום על חשבון החברה ישלמו את האגרה, כאשר כל השאר יתחמקו.

שלום שמחון: מה שדרוש זאת החלטה מהירה על פתיחת שוק הרדיו הארצי לתחרות, תוך כדי יצירת עוגנים שיחזקו את הרדיו האזורי ולא יאפשרו לו ליפול אלא לשרוד בדרך מכובדת.

שלום שמחון: זאת החלטה שהשר היה יכול לקבל במהירות, בלי להקים ועדה חדשה.

שלום שמחון: אני מבין שיש כוונה של משרד האוצר להכניס בחוק ההסדרים הקרוב את נושא הרדיו מחדש.

שלום שמחון: אני רוצה להאיץ בשר להניח את ההמלצות שלו בפני הוועדה בטרם יונח חוק ההסדרים בפני הכנסת.

שלום שמחון: אנחנו נקציב זמן של עד תחילת המושב הבא.

שלום שמחון: אם עד תחילת המושב הבא מסקנותיה של הוועדה שהשר מתכוון למנות לא יונחו בפני הוועדה, אנחנו נתקדם קדימה בהצעות החקיקה שמונחות כאן לפנינו.

שלום שמחון: הייתי מבקש לראות אם ישנה אפשרות לפתור את המצוקה התקציבית שבה נתון גלי צה"ל.

שלום שמחון: החוסר בתקציב עמד על 12 מיליון שקל.

אבי בניהו: צריך לשבת בצורה יסודית כדי לבדוק את העניין הזה.

אבי בניהו: הייתי רוצה שצה"ל יישאר בגלי צה"ל כי זה חשוב לעצמאותו.

אבי בניהו: הייתי מבקש להקל על הצבא בהתחשב בעובדה שהורדנו את הנושא של הפרסומות.

אבי בניהו: אם לא נשים פרסומות נהיה חייבים לקבל נתח מהרדיו.

אבי בניהו: הונחה הצעת חוק בעניין הזה.

אבי בניהו: זה הפתרון הנכון של תיקון העיוות ההסטורי משנות ה-50 .

אבי בניהו: לא נבקש את מה שמגיע לנו על פי האזנה, אלא סכום מסויים שיצטרך לעבור מאגרת הרדיו שמשלם הציבור למערכת הביטחון שמתקשה לשאת על כתפיה לבד את גלי צה"ל וגלגל"צ.

אבי בניהו: הסכום הוא בין 10 ל20 מיליון שקלים.

שלום שמחון: אני מבקש לקבל תשובה ממשרד האוצר אם יש כוונה למצוא פתרון תקציבי למצוקה התקציבית של גלי צה"ל, זאת כדי שלא יעבור פה חוק שיאפשר לגלי צה"ל לשדר פרסומות.

שלום שמחון: אם יש כוונה כזאת, אני מבקש שהוועדה תקבל את זה כתוב.

שלום שמחון: אם אין, אז לא יהיו לי ברירות אלא לקדם את הצעת החוק של אריאל או של חבר הכנסת כץ.

שלום שמחון: זה דבר שצריך לתת לו תשובה, בלי קשר לרצון של שר התקשורת להקים ועדה.

שלום שמחון: חבר הכנסת הנדל, שר התקשורת ביקש ממני לעסוק אך ורק בהצעת החוק לאכיפת מניעת שידורים פיראטיים ברדיו.

צבי הנדל: ממתי אתה מחוייב לבקשתו של שר בממשלה כאשר אתה באופוזיציה?

שלום שמחון: השר אימץ בעניין הזה את דעתי החלקית, שאומרת שצריך לעשות מסגרת כוללת לשידורי הרדיו במדינת ישראל.

שלום שמחון: אני לא אומר את זה מתוך כוונה למנוע את הערוץ המתוכנן למגזר הדתי והחרדי.

שלום שמחון: חבר הכנסת הנדל, אם היית בדיון הקודם היית רואה שאין לנו כוונה לעכב את העניין.

שלום שמחון: נהפוך הוא, אנחנו רוצים להכניס אותו לתוך מסגרת נכונה.

שלום שמחון: מאחר והשר החליט להקים ועדה שתניח את המסקנות שלה בפני הוועדה, אז לא נותר לי..

צבי הנדל: החוק הזה עבר קריאה ראשונה והגיע לוועדה.

צבי הנדל: הוא לא בידי שר התקשורת.

צבי הנדל: אני מבקש להמשיך בהליך החקיקה.

צבי הנדל: החוק הזה של פתיחת ערוצים יעודיים עבר כבר הרבה גלגולים.

צבי הנדל: החוק הזה היה מוכן במדף בתקופתו של פואד כשר תקשורת.

צבי הנדל: בגלל ויכוחים כאלה ואחרים העניין של הרדיו יצא ממנו ונשאר רק הנושא של הטלוויזיה.

יזהר טל: זה עמד בפני עצמו.

יזהר טל: בגלל ויכוחים הוא נעצר.

יזהר טל: מה שיש עכשיו מאוד דומה למקורי.

צבי הנדל: הויכוחים שבגללם זה התעכב היו העיניים הגדולות של חברי מש"ס.

צבי הנדל: הם אמרו שאחד או שניים לא מספיק להם, הם צריכים 7000.

צבי הנדל: בסופו של דבר, מאחר והם היו בקואליציה הם שמו את זה בצד.

צבי הנדל: גם אנחנו לא כל כך היינו מאושרים מזה כי חשבנו שלעולם חוסן, אבל לא היינו נגד זה.

צבי הנדל: כל בעלי המקצוע אמרו שזאת הדרך הנכונה.

צבי הנדל: גם הגברת דידי לחמן מסר, שבדרך כלל מאוד מתנגדת לכל מה שאני בעדו, אמרה שזאת הדרך הנכונה.

צבי הנדל: גם בזמן שהסוגייה הזאת הועלתה בבג"ץ טענו כל העותרים, כשבראשם ידידי איתן כבל, שזאת הדרך הנכונה.

צבי הנדל: יש גם איזו רמה מוסרית מינימאלית, לא הכל בחיים פוליטיקה.

צבי הנדל: אני לא רוצה מעקפים או פרוטקציות.

צבי הנדל: החוק הזה הגיע.

צבי הנדל: זה לא של הממשלה, זה עכשיו של הכנסת.

צבי הנדל: אני מאוד מבקש ממך להתקדם עם החוק הזה.

שלום שמחון: אני מכיר את עמדתך ואני מבין שאתה רוצה להריץ קדימה את הצעת חוק שידורי הרדיו היעודיים.

שלום שמחון: אני לא חושב שאי פעם היה עניין שהתחייבתי עליו ולא קיימתי אותו.

שלום שמחון: שידורי הרדיו היעודיים יעברו בוועדה, אבל ועדה שעוסקת בנושא מכלול שידורי הרדיו והטלוויזיה.

שלום שמחון: .

צבי הנדל: תתקן אותם אחר כך.

שלום שמחון: אני משתדל לא להיכנס איתך לפינה שאני לא מעוניין בה.

שלום שמחון: השר ביקש את מה שהוא ביקש.

שלום שמחון: הדעה של כל חברי הוועדה בדיונים הקודמים היתה שצריך לעצב את מפת שידורי הרדיו במדינת ישראל באופן הרבה יותר יסודי ומעמיק.

צבי הנדל: אפשר לתקן אחר כך.

שלום שמחון: אני לא מעוניין להיכנס לפינה הכוחנית הזאת, היא מיותרת.

צבי הנדל: אתה עושה את זה רק במתק שפתיים.

צבי הנדל: טומי לפיד, בניגוד לרצון הממשלה, אמר שהוא מוכן לתמוך בזה רק בתנאי שיעלו גם את זה.

צבי הנדל: בסוף הזה יורד ורק הגם מטופל.

שלום שמחון: יש פה מדיניות חדשה שצריכה להיבנות.

שלום שמחון: היא צריכה להיבנות באופן יסודי.

שלום שמחון: מאחר והשר כתב את מכתבו אני קצבתי זמן מאוד מסודר.

שלום שמחון: אני מבטיח לך שאם לא אקבל את מסקנות הוועדה בפרק הזמן שקבעתי, שזה תחילת המושב הבא, אני אשב על המדוכה כדי ששידורי הרדיו היעודיים יצאו לדרך עד תום השנה הנוכחית.

שלום שמחון: אני לא הולך לפינה שאתה הולך אליה.

שלום שמחון: קצבתי לוח זמנים.

שלום שמחון: אני לא אתחמק מחקיקת החוק של שידורי הרדיו היעודיים.

שלום שמחון: אני חושב שהממשלה עושה טעויות בדרך שבה היא מביאה את הדברים.

שלום שמחון: אי אפשר להישאר לאורך זמן בדרך הזאת.

שלום שמחון: אני רוצה לפתוח בהצעת החוק הממשלתית לאישור שידורים שלא כדין (תיקוני חקיקה), התשס"ד-2004.

שלום שמחון: מאחר ולא התקדמנו עם הצעת החוק של חבר הכנסת בריזון לכיוון הקריאה הראשונה, אז הדבר היחיד שנוכל לעשות כרגע זה לנסות לשלב אלמנטים שנמצאים בהצעת החוק שלו בתוך הצעת החוק הממשלתית.

סיגל גולן-עתיר: שוחחתי אתמול עם חבר הכנסת בריזון.

סיגל גולן-עתיר: הגענו להסכמה לעניין הפרסום בשידורים שמצטרף לסעיף בהצעת החוק הממשלתית.

סיגל גולן-עתיר: מהסעיף השני הוא יורד.

אבשלום וילן: אם שר מבקש ועדה ציבורית, מן ההגיון לתת לו פרק זמן קצוב.

אבשלום וילן: אדוני היושב-ראש, אמרת שמשרד האוצר הכין לחוק ההסדרים הבא חגיגה חדשה.

שלום שמחון: זה שמועות.

אבשלום וילן: אני מבקש שהכל יבוא במסגרת אחת, כדי שלא נקבל פה מסקנות באמצע אוקטובר, ועדה ציבורית בסוף אוקטובר, הצעה של חוק ההסדרים ולבסוף מסקנות של ועדת המנכ"ל בקשר לערוץ אחד.

אבשלום וילן: אומנם הממשלה הזאת מאוד אוהבת לעבוד בהרמוניה, אבל לזה אנחנו לא מחוייבים.

אבשלום וילן: אם כוונת הוועדה הציבורית לסדר עוד כמה מינויים בעמדות שליטה לשר א' או ב', אני מבקש שבמנדט של הוועדה הציבורית יהיה כתוב שלא מחפשים ג'ובים אלא טובת השידור.

שלום שמחון: אני מניח שעד המועד שקבענו הוא ממילא לא יהיה שר התקשורת.

אבשלום וילן: והשר הבא לא ירצה ג'ובים?

צבי הנדל: אני מבקש שהחוק הזה ייכלל בראייה הכוללת של מפת התקשורת.

צבי הנדל: החוקים הקיימים מספיקים, לא צריך לדרוס עוד קצת.

צבי הנדל: מה אומר החוק?

צבי הנדל: החוק הזה אומר שלא נעניש את תחנות הרדיו, אלא נעניש את מי שרוצה להגיע למגזר ציבור מסויים שהוא לא יכול להגיע אליו בצורה אחרת.

שלום שמחון: דיבר איתי הבוקר מנהל מינהל התעופה.

שלום שמחון: הוא הסביר לי שצריך לסיים את העניין הזה מהר כי זה סכנת נפשות.

שלום שמחון: הוא ביקש שהועדה תתן לעניין הזה קדימות, אפילו על פני החוק להקמת מינהל תעופה במדינת ישראל.

צבי הנדל: אם יש אחד כזה צריך לסגור אותו.

צבי הנדל: אתה לא צריך חוק בשביל זה.

שלום שמחון: יש עשרות כאלה.

שלום שמחון: האם אני יכול לאחד את הצעת החוק?

לאה ורון: הצעת החוק הממשלתית עברה ב4 בפברואר.

שלום שמחון: אנחנו מנסים לבדוק אפשרות לאחד את הצעת החוק של חבר הכנסת בריזון עם הצעת החוק הממשלתית, כדי שאדם שייכנס לטובת העניין יוכל לקבל את הקרדיט הדרוש.

לאה ורון: גם הצעת החוק של הרשות השניה וגם הצעת החוק של איסור שידורים שלא כדין נדונו יחד בישיבה מס' 103 ב-4 בפברואר 2004.

אתי בנדלר: אני רק אצטרך אחר כך לבדוק מה עבר קודם, האם הצעת החוק בדיון מוקדם של חבר הכנסת בריזון, או הצעת החוק הממשלתית.

אתי בנדלר: סעיף 122(ב) לתקנון הכנסת קובע כך: "עברה הצעת חוק בדיון מוקדם, ולאחר מכן עברה הצעת חוק זהה או דומה בעיקרה בקריאה ראשונה, רשאית הוועדה שאליה הועברו ההצעות, על פי יוזמתה ובאישור ועדת הכנסת, לדון בהצעות החוק במשולב בהתאם לנוסח שעבר קריאה ראשונה, ולהביאן כהצעת חוק אחת לקריאה שנייה ולקריאה שלישית.

אתי בנדלר: הוועדה יכולה לדון בהן במשולב רק בתנאי שהדברים אירעו בסדר דברים כפי שקובע התקנון ובאישור ועדת הכנסת.

לאה ורון: זאת אומרת, קודם הצעת החוק.

אתי בנדלר: בדיון מוקדם, רק אחר כך קריאה ראשונה.

שלום שמחון: יכול להיות שההצבעה היתה משולבת?

אתי בנדלר: לא יכול להיות.

אתי בנדלר: אם קודם הממשלתית ואחרי כן הפרטית, אז אי אפשר לדון בזה במשולב.

צבי הנדל: אם זה היה באותו יום, אז יש נוהל הצבעות.

צבי הנדל: גם אם החוק שלו היה הרבה לפני זה, הנוהל הוא שמצביעים קודם על הקריאה הראשונה באותו יום, רק אחר כך על הטרומיות.

אתי בנדלר: חבר הכנסת הנדל, אני לא יודעת איך אני יכולה להגיד את המילים "ולאחר מכן" גם אם זה לפני.

שלום שמחון: אנחנו נדון בהצעת החוק במשולב.

שלום שמחון: אנחנו נפנה ליו"ר הכנסת.

אתי בנדלר: ועדת הפירושים לא יכולה לתת פרשנות.

שלום שמחון: אנחנו נפנה לוועדת הפירושים.

שלום שמחון: הדיון בשתי הצעות החוק היה במקביל.

שלום שמחון: הצעת חוק הרשות השנייה לטלוויזיה ורדיו והצעת חוק איסור שידורים שלא כדין (תיקוני חקיקה) התקיימו במקביל.

שלום שמחון: אם הן התקיימו במקביל וההצבעה עליהן היתה אחת אחרי השנייה, האם אנחנו יכולים להתייחס לעניין הזה כאל דבר שניתן לאחד אותו?

רוני בריזון: דובר איתי מראש על האפשרות ששתי ההצעות האלו תאוחדנה.

רוני בריזון: אני כמובן לא הייתי ער שסדר הדיון באותו יום במליאה קובע, כי אחרת הייתי מבקש מראש.

שלום שמחון: היו כאן שתי הצעות, אחת אחרי השנייה.

רוני בריזון: גם איתן כבל היה שם.

רוני בריזון: ההצעה שלו לא עברה.

רוני בריזון: הוא לא הסכים לאיחוד, לכן הצעתו לא עברה.

שלום שמחון: אנחנו נחליט לאחד, כאשר אם ועדת הפירושים תקבע אחרת אז הבסיס שלנו יהיה הבסיס של הצעת החוק הממשלתית.

אתי בנדלר: אנחנו צריכים להעביר את זה לוועדת הפירושים.

אתי בנדלר: בהנחה שוועדת הפירושים מוסמכת והיא תחליט שהסעיף הזה חל, גם אז צריך ללכת לוועדת הכנסת לקבל את אישורה לדיון המשולב.

שלום שמחון: אתה רוצה להתנגד לזה?

צבי הנדל: לאיחוד לא.

סיגל גולן-עתיר: הצעת חוק איסור שידורים שלא כדין (תיקוני חקיקה), התשס"ד-2004 1.

סיגל גולן-עתיר: תיקון פקודת הטלגרף האלחוטי.

סיגל גולן-עתיר: בפקודת הטלגרף האלחוטי (נוסח חדש), התשל"ב-1972 (1) בסעיף 1, בסופו יבוא: "מכשיר עזר לתעופה" – כהגדרתו בחוק הטיס (ביטחון בתעופה אזרחית), התשל"ז-1977"; (2) בסעיף 4, במקום "צבא הגנה לישראל" יבוא "כוחות הביטחון", במקום "בפיקוחו" יבוא "בפיקוחם" ובסופו יבוא "ואולם לעניין הורדת תדרים והקצאתם יחולו הוראות סעיף 5ד(ב)"; (3) בסעיף 7(א) , בכל מקום, אחרי "בלי רשיון" יבוא "או שלא בהתאם לתנאיו"; (4) אחרי סעיף 7 יבוא: הפעלת מכשיר לטלגרף אלחוטי בלא רשיון, תוך סיכון טיס 7א המפעיל מכשיר לטלגרף אלחוטי, בלא רשיון או שלא בהתאם לתנאיו, כמפורט להלן, דינו –מאסר חמש שנים; עשה כן ברשלנות, דינו - מאסר שלוש שנים: (1) בתחום תדרים המיועד לקשר עם כלי טיס או לפעולת מכשיר עזר לתעופה; (2) בנסיבות אחרות שיש בהן כדי לגרום לשיבוש או להפרעה לקשר עם כלי טיס או לפעולת מכשיר עזר לתעופה"; (5) סעיף 11 – בטל; (6) במקום סעיף 12 יבוא: 12.

סיגל גולן-עתיר: שוטר רשאי להיכנס למקום ולערוך בו חיפוש, בלא צו שופט, אם יש לו יסוד להניח, על סמך תלונה מטעם גוף פיקוח, שבאותו מקום מופעל, או הופעל זה מקרוב, מכשיר לטלגרף אלחוטי שיש בהפעלתו כדי לגרום לשיבוש או להפרעה בתחום תדרים המיועד לקשר עם כלי טיס או לפעולת מכשיר עזר לתעופה או כדי לסכן חיי אדם; לעניין הזה, "גוף פיקוח" – הגוף האחראי במשרד התקשורת על פיקוח אלחוטי.

סיגל גולן-עתיר: "; (7) בסעיף 13, בפסקה (1), במקום הסיפה החל במילים "משטרת ישראל" יבוא "כוחות הביטחון".

סיגל גולן-עתיר: .

שלום שמחון: מי בעד סעיף 1?

שלום שמחון: ה צ ב ע ה בעד-2 נגד - 0 אושר

סיגל גולן-עתיר: 2.

סיגל גולן-עתיר: תיקון חוק הרשות השניה לטלוויזיה ורדיו.

סיגל גולן-עתיר: בחוק הרשות השניה לטלוויזיה ורדיו, התש"ן-1990, אחרי סעיף 90 יבוא: "פרסום בתחנת שידור שלא ניתן בשלה זיכיון 90א(א) העושה אחד מאלה, דינו – מאסר שנה או מחצית הקנס האמור בסעיף 90(א) – (1) מספק תשדיר פרסומת, לשידור בתחנת שידור שלא ניתן בשלה זיכיון והיא טעונה זיכיון לפי הוראות חוק זה (בסעיף זה – תחנה שלא ניתן בשלה זיכיון); (2) נותן תמורה בעד שידור תשדיר פרסומת בתחנה שלא נתין בשלה זיכיון.

סיגל גולן-עתיר: (ב) לעניין סעיף זה, חזקה היא כי מי שתוכן התשדיר עשוי לפרסם את עסקיו או לקדם את מטרותיו, סיפק את התשדיר או נתן תמורה בעד שידורו, אל אם כן הוכח אחרת.

דורון אבני: אין התייחסות בהצעת החוק לגורם שמשדר מחוץ לישראל.

דורון אבני: הכוונה לא למקרים שהיו בעבר, אלא למקרים חדשים של שידורים מהרשות הפלסטינית באמצעות אזרחים ישראלים.

שלום שמחון: אני יכול להקים רדיו בעזה?

צבי הנדל: יש ברמאללה.

יזהר טל: זה ממש לא שייך לסעיף הזה.

דורון אבני: יש איסור בחוק הרשות השנייה להפעיל בתוך מדינת ישראל שידורי רדיו ללא קבלת זיכיון מהרשות השנייה.

שלום שמחון: מה אתה מציע?

דורון אבני: אם רוצים לשכלל את האכיפה במובן הזה שלא מטפלים רק במפר עצמו אלא בגופים שמשתפים איתו פעולה באמצעות פירסום, צריך להוסיף גם איסור על מי שסיפק פרסומות לגורם שמשדר שלא כדין לתוך מדינת ישראל.

נגה רובינשטיין: זה נושא שאנחנו מתעסקים איתו כמה חודשים לא בהקשר של פרסומות אלא בהקשר הרחב יותר של עצם השידורים שמשודרים שלא בשטח ישראל ונקלטים בישראל.

נגה רובינשטיין: אנחנו צריכים לפתור מבחינה משפטית את הבעיה הזאת.

רוני בריזון: זה עולם ומלואו, כי זה מלווינים ועד להימורים באינטרנט.

שלום שמחון: מה שהוא אומר זה שאם מנצל את זה מפרסם ישראלי אנחנו יכולים לחסום אותו.

שלום שמחון: למה זה צריך להפריע לך?

דורון אבני: זה כבר חסום על פי דין.

דורון אבני: אם הרציונאל פה לתת שיניים לאיסור כזה.

דורון אבני: .

שלום שמחון: איך אתה מציע לנסח את זה?

רוני בריזון: למה אתה חושב שזה מתייחס רק למי שעושה את זה בתחומי מדינת ישראל?

דורון אבני: זה המצב כרגע.

יזהר טל: אנחנו לא מקבלים את הרעיון הזה.

יזהר טל: הנושא הזה בבירור ובדיונים בינינו ובין משרד המשפטים.

יזהר טל: חוק הרשות השנייה כנוסחו היום לא עוסק בשידורי רדיו שהמקור שלהם מחוץ לגבולות מדינת ישראל והשידורים שלהם נקלטים בישראל.

יזהר טל: יש שידורים נוספים שנקלטים במדינת ישראל שחוק הרשות השנייה לא מטפל בהם.

יזהר טל: הוא דורש זיכיון לשידורים שהמקור שלהם בתוך גבולות הקו הירוק.

יזהר טל: זה החוק היום.

יזהר טל: אם רוצים לטפל בנושא של שידורים מאזור הרשות הפלסטינית זאת שאלה אחרת, אבל לא מטפלים בה בעקיפין דרך סעיף שמטפל בפרסומות.

יזהר טל: הסעיף שמטפל בפרסומות מטפל בפרסומות בתחנת רדיו שלא קיבלה זיכיון.

יזהר טל: התחנה שעליה מדבר אבני לא צריכה זיכיון לפי חוק הרשות השנייה, לכן זה לא ממן העניין.

יזהר טל: זה יהיה לא נכון לקחת נושא שהוא מורכב בפני עצמו ולטפל בו דרך הצ'ופצ'יק של פרסומות.

שלום שמחון: יש פה פתרון למה שקורה בארץ.

שלום שמחון: אתה לא יכול לא להסב את תשומת ליבם של החברים לאופציות אחרות.

שלום שמחון: אופציה אחרת היא שעבדאללה עובד אצלי 20 שנה ואני נותן לו משדר שיהיה אצלו בבית.

שלום שמחון: בהזדמנות הזאת הוא נהנה וגם אני נהנה, כי אני משדר פרסומות למדינת ישראל איך שמתחשק לי ואני גם שם את הקלטות של הרב עובדיה.

רוני בריזון: החוק הזה מתייחס לתחנת שידור שלא ניתן בשלה זיכיון והיא טעונה זיכיון.

רוני בריזון: כל אותן תחנות ברמאללה לא מופיעות בקטגוריה הזאת.

דורון אבני: אפשר לומר שלא ימסור אדם לשידור, במישרין או בעקיפין, תשדיר פרסומת לתחנת רדיו או טלוויזיה המשדרים לישראל בניגוד להוראות כל דין.

דורון אבני: אין לי שום התנגדות שזה יהיה תיקון עקיף בחוק התקשורת, או שזה יהיה תיקון עקיף חוק הרשות השנייה.

דורון אבני: זאת כבר טכניקה, זאת לא מהות.

יזהר טל: בניגוד לאיזה דין?

דורון אבני: חוק התקשורת אוסר על אזרח ישראלי לשדר לשטחי מדינת ישראל ללא רשיון.

שלום שמחון: למה אתה מתנגדים?

יזהר טל: יש כאן נושא מאוד לא פשוט מבחינה משפטית.

יזהר טל: מה הסטטוס של השידורים האלה מבחינת הדין הישראלי?

יזהר טל: אם אבני דוחק לפינה בנושא הזה, אז בסוף הוא ימצא שהשידורים האלה לא מנוגדים לחוק הרשות השנייה או לחוק התקשורת.

שלום שמחון: נניח ברמאללה משדרים למיליון ו-200 אלף ערביי ישראל.

שלום שמחון: שטראוס רוצה להתקשר איתם.

שלום שמחון: הוא נותן להם חבילת פרסומת שמשדרת לאוכלוסייה הזאת.

שלום שמחון: אני את החסימה הזאת רוצה לעשות, כיוון שאני יוצר פה כלים לא שווים לתחרות לא שווה שמתקיימת דרך העניין הזה.

נגה רובינשטיין: אולי הם קיבלו זיכיון שם.

שלום שמחון: מה שאת אומרת זה שאני צריך להעביר את כל המשדרים הלא חוקיים 100 מטר הצידה.

יזהר טל: חוק הרשות השנייה לא מטפל בשידורים מלונדון, מקפריסין או מהרשות הפלסטינית.

צבי הנדל: אבל השידורים מלונדון ומקפריסין לא מפריעים למטוסים שלנו.

צבי הנדל: ייתכן שרמאללה מפריעה.

צבי הנדל: מדובר באזרח ישראלי שהולך לשם בגלל שאין לו פה זיכיון.

צבי הנדל: אני חושב שכל אזרח ישראלי מחוייב לחוק הישראלי.

צבי הנדל: אם אנחנו עושים חקיקה בנושא פרסומת כאילו לאדם אסור לפרסם, אז זה דבר מתבקש.

נגה רובינשטיין: אנחנו לא סתם קפצנו בעניין הזה.

נגה רובינשטיין: אנחנו נמצאים באמצע בדיקה משפטית.

נגה רובינשטיין: יש לזה השלכה על הסכמים בינלאומיים.

נגה רובינשטיין: אנחנו רוצים לדעת מה המצב המשפטי, כי הדין הוא אותו דין לגבי מישהו שמשדר מרמאללה ולגבי מישהו שמשדר מהבי.

נגה רובינשטיין: בי.

נגה רובינשטיין: סי.

נגה רובינשטיין: שטראוס יכולה לשדר דרך הבי.

נגה רובינשטיין: בי סי.

נגה רובינשטיין: זה כמו שבאם.

נגה רובינשטיין: טי.

נגה רובינשטיין: וי יש שידורי פרסומת ישראלים.

שלום שמחון: אנחנו לא מדברים על הערוצים הזרים, שהותר להם על ידי מועצת הכבלים לשדר פרסומות באחוז כזה או אחר.

נגה רובינשטיין: אני נתתי דוגמה מתחום הטלוויזיה, אבל מה עם בי.

נגה רובינשטיין: בי.

נגה רובינשטיין: סי רדיו?

סיגל גולן-עתיר: יש חשיבות רבה לזה שהאיסור יהיה מוגדר באופן מאוד בהיר.

סיגל גולן-עתיר: אחד מהקשיים שעולה עכשיו בין משרד התקשורת למשרד המשפטים זה הנושא של ההגדרה של אותם שידורים.

שלום שמחון: לפי מה שאת אומרת, ערוץ 7 היה צריך לעבור מהים לשטחים הכבושים.

סיגל גולן-עתיר: ערוץ 7 הורשע בשידור מבית אל וממקומות שונים בשטחים.

סיגל גולן-עתיר: יש את פקודת הטלגרף ואת חוק הרשות השנייה.

סיגל גולן-עתיר: ערוץ 7 הורשע בהתאם לפקודת הטלגרף ולצווים המקומיים בשטחים.

סיגל גולן-עתיר: בואו נבדיל בין שני נושאים שונים שיש בהצעת החוק.

סיגל גולן-עתיר: יש נושא אחד שעוסק בתיקון של פקודת הטלגרף, שזה נוגע לנושא השידורים כשידור ולא כתחנת רדיו ספציפית, ויש את הנושא של פרסומת שחל רק לנושא של חוק הרשות השנייה.

שלום שמחון: נניח יש מישהו שפותח תחנת רדיו ברמאללה ומכניס בה אלמנטים של פרסומות והטפה.

שלום שמחון: את מי אני חוסם פה?

שלום שמחון: איזה מישהו שנותן כמה שיעורי דת ביום?

סיגל גולן-עתיר: נגד אותו אדם ניתן יהיה להגיש כתב אישום.

סיגל גולן-עתיר: צריך להבדיל בין נושא של שידורים והנושא של הפרעה לתעופה לנושא של ההיבטים הכלכלים של שידורים שמוסדר בחוק הרשות השנייה.

שלום שמחון: אם אני מתקשר עם תחנה פיראטית שלא קיבלה אישור ומבקש שתעשה לי עבודה כלשהי, עלי תהיה סנקציה.

שלום שמחון: אם אני מטיל סנקציה על מי שעושה את זה ברח' מתתיהו בכפר סבא, למה אני לא יכול להטיל סנקציה גם על מי שעושה את זה ברח' סאלח א-דין ברמאללה.

נגה רובינשטיין: אתה מחיל על האזרח הישראלי את הדין הישראלי כשהוא פועל מחוץ לישראל?

אתי בנדלר: אנחנו מדברים כרגע על מי שנותן לו את הפרסומת.

נגה רובינשטיין: מי שנותן את הפרסומת זה אזרח ישראלי שנוסע לרמאללה.

נגה רובינשטיין: אתה מבקש להחיל את הדין הישראלי על רמאללה.

אתי בנדלר: לא על רמאללה, אלא על זה שנותן את הפרסומת.

יזהר טל: אתי, איך תגדירי מאיזו תחנה זה?

צבי הנדל: נניח שאם.

צבי הנדל: טי.

צבי הנדל: וי לא היה מקבל אישור, והיינו מקבלים החלטה שמענישה את קונה הפרסום, לא את המשדר.

צבי הנדל: מותר לעשות דבר כזה?

נגה רובינשטיין: אפשר לעשות דבר כזה.

נגה רובינשטיין: מה שמר אבני מבקש לעשות זה לטפל בנושא מאוד סבוך בגלל האספקט הכלכלי, לא בגלל האספקט של הפרעה לשידורי תעופה.

רוני בריזון: אני מבין שהבעיה העיקרית היא עם סעיף 2 זה שמתייחס לחוק הרשות השנייה לטלוויזיה ורדיו.

רוני בריזון: הצעת החוק שלי מדברת על תיקון לפקודת הטלגרף האלחוטי.

אתי בנדלר: סעיף אחד מתקן את פקודת הטלגרף האלחוטי.

רוני בריזון: האם לא ניתן לקחת את הצעת החוק שלי ולשתול אותה במקום סעיף 2 או חלק ממנו?

שלום שמחון: אנחנו רוצים לבנות סעיף שלישי.

שלום שמחון: אנחנו יכולים לבקש מהיועצת המשפטית לוועדה להמציא לנו נוסח, בתיאום עם משרד המשפטים, שהמשמעות שלו סתימת הפירצה של שידורי פרסומת מהתחנות בשטחים.

שלום שמחון: זה יהיה בנוסף על האמור בסעיף 2.

שלום שמחון: אנחנו יכולים כרגע לאשר את סעיף 1 ואת סעיף 2, כשהוועדה תתכנס רק לאשר את הנוסח שתמציא לנו הוועדה.

שלום שמחון: אנחנו לא נעלה את סעיף 1 ואת סעיף 2 למליאה לפני שיהיה סעיף 3.

שלום שמחון: מקובל?

רוני בריזון: הייתי ממליץ לכתוב את המילה "נקלטים" במקום המילה "פועלים".

כוכי מרדכי: אני רוצה להדגיש שיש חשיבות בהוספת הסעיף הזה.

כוכי מרדכי: אני חושבת שהוא חשוב מאוד.

כוכי מרדכי: יש פה היתממות בעניין של השידורים מרמאללה שמכוונים לישראל.

נגה רובינשטיין: יש לכם נתונים על הפגיעה שזה עושה לכם?

שלום שמחון: הפוטנציאל הוא ענק.

נגה רובינשטיין: הפוטנציאל קיים.

שלום שמחון: כל עוד אפשר לפתוח על כל עץ רענן רדיו פיראטי בישראל וזה עולה 2 וחצי אגורות, אז אין בעיה ולא צריך לנסוע לרמאללה.

שלום שמחון: כאשר זה ייסתם, יסעו לא רק לרמאללה אלא גם למקומות אחרים.

סיגל גולן-עתיר: לנו לא ידוע על תופעה כזאת שאזרחים ישראלים נוסעים להקים תחנות בשטחים.

שלום שמחון: אנחנו מאשרים את סעיפים 1 ו-2 להצעת החוק הממשלתית.

שלום שמחון: אנחנו מבקשים סעיף שלישי שלשמו תתכנס הוועדה, שלא מאפשר למפרסמים ישראלים לשדר פרסומות שייקלטו בישראל מתחנות שנמצאות ביש"ע.

אתי בנדלר: הייתי מציעה לכתוב כך: אם השידורים הם בתחום התדרים המיועדים לקשר עם כלי טיס או לפעולת מכשיר עזר לתעופה, או בנסיבות אחרות שיש בהן כדי לגרום לשיבוש או להפרעה לקשר עם כלי טיס או לפעולת מכשיר עזר.

צבי הנדל: האם מותר לפרסם ברדיו פיראטי מסויים שלא הוכח שהוא מפריע לכלי טייס?

אתי בנדלר: יש כאן שני תיקונים שונים.

אתי בנדלר: תיקון אחד זה בסעיף 7א, שזה סתימת פירצה בקשר לשידור מתחנת טלגרף אלחוטי באופן שעלול לפגוע בטיס.

אתי בנדלר: זה תיקון בפקודת הטלגרף האלחוטי.

אתי בנדלר: סעיף שני דן רק בשידור פרסומות מתחנות רדיו פיראטיות.

אתי בנדלר: כאן רוצים לחסום את נתיב האספקה לאותן תחנות.

אתי בנדלר: מה שמוצע כאן זה לחסום את נתיב האספקה לתחנות שידור מחוץ לישראל.

אתי בנדלר: איך עושים את זה כך שזה לא יחול גם על תחנת שידור שמשדרת כדין מקפריסין או מאנגליה?

רוני בריזון: על ידי זה שאנחנו אומרים את המילים "שלא כדין".

אתי בנדלר: אבל היא משדרת כדין.

אתי בנדלר: מותר לבי.

אתי בנדלר: בי.

אתי בנדלר: סי.

אתי בנדלר: שמשדר בלונדון בגלים מסויימים לפרסם פרסומות ישראליות.

אתי בנדלר: אין בזה עבירה על החוק.

אתי בנדלר: אני מנסה למצוא לינקז' בין שני הדברים כך שפרסומת שמשודרת על ידי תחנת שידור שמשדרת מחוץ לישראל והמכוונת לתושבי ישראל תהיה בלתי חוקית רק אם יהיה בשידורים שלה כדי לפגוע בתעופה.

רוני בריזון: זאת לא הכוונה.

שלום שמחון: אתי, הסיכום שלך שונה מהסיכום שסיכמתי.

שלום שמחון: אני סיכמתי שאישרנו את סעיף 1, 2 בהצעת החוק.

שלום שמחון: ביקשתי לנסח סעיף שלישי, שהמשמעות שלו סתימת הפריצה של שידורי פרסומות מהשטחים שייקלטו בישראל.

שלום שמחון: אני מדבר על שידורי פרסומות שישודרו בתחומי יהודה שומרון וחבל עזה.

שלום שמחון: לא דיברתי על קפריסין או על יוון.

שלום שמחון: אמרתי שנתכנס לצורך אישור הנוסח שתביאי.

לאה ורון: אחרי שמשרד המשפטים ומשרד התקשורת יעבירו לה..

כוכי מרדכי: מה לגבי תחנה שתשדר מחוץ למים הטריטוריאליים של מדינת ישראל?

סיגל גולן-עתיר: זה כבר נמצא בסעיף 5(ב) לפקודת הטלגרף.

אתי בנדלר: ההנחיה היא רק ליש"ע?

שלום שמחון: אנחנו מדברים על יש"ע בלבד.

דורון אבני: לגבי השידור מחוץ למים הטריטוריאליים אתם מבקשים להוסיף נדבך נוסף על איסור שקיים כבר עכשיו.

דורון אבני: הנדבך הוא כזה שמפרסם שיספק לאותה תחנה פרסומות, גם הוא יהיה חייב.

דורון אבני: .

משה גלילי: דורון, על רדיו אין איסור כזה.

יזהר טל: דורון, אתה מפריח פה כל מיני קביעות משפטיות שאין בהן כלום.

משה גלילי: אני מסכים שצריך לסגור את הפרצה הזאת.

משה גלילי: אני לא מסכים עם אתי לעניין של לקשור את זה עם תעופה, כי זה יוצר בעיה אחרת.

משה גלילי: לעניין של מחוץ למים הטריטוריאליים, אז למיטב ידיעתי פקודת הטלגרף לא אוסרת שידורי רדיו מחוץ למים הטריטוריאליים, היא אוסרת רק שידורי טלוויזיה מחוץ למים הטריטוריאליים.

משה גלילי: זה המצב הנוכחי של פקודת הטלגרף.

משה גלילי: אני מקבל את ההצעה של היושב-ראש של למצוא דרך למנוע פרסומות מאזורי יהודה ושומרון לשידורים שנעשים שלא על פי ההיתרים ושמיועדים לאוכלוסייה בישראל.

משה גלילי: אני סומך על המשפטנים שימצאו את הניסוח.

משה גלילי: האיסור חייב להיות על האזרח הישראלי שמפרסם, לא על מי שמשדר שם.

נגה רובינשטיין: זה לא פשוט להחיל את הדין הישראלי על מי שעושה איזו שהיא פעולה מחוץ לישראל.

נגה רובינשטיין: יש בעיה מאוד סבוכה מבחינת דיני המשפט הבינלאומי, בטח כשהכוונה היא להחיל את זה רק על אזור מסויים, לא על כלל האזורים.

נגה רובינשטיין: אם שידורי בי.

נגה רובינשטיין: בי.

נגה רובינשטיין: סי.

נגה רובינשטיין: משדרים פרסומת בעברית, הפרסומת עצמה מיועדת לקהל בישראל.

שלום שמחון: לערוצים האלה ניתן היתר.

אתי בנדלר: אני אבדוק אם לבי.

אתי בנדלר: בי.

אתי בנדלר: סי יש היתר או לא.

נגה רובינשטיין: יש חקיקת תקשורת ברשות הפלסטינית.

נגה רובינשטיין: לגבי חלק מהמקרים ניתן היתר, לגבי חלק מהמקרים לא ניתן היתר.

נגה רובינשטיין: אם הרשות הפלסטינית נתנה היתר, האם אני אתייחס לזה או לא אתייחס לזה?

נגה רובינשטיין: יש קשיים משפטיים שמחייבים בדיקה מאוד מעמיקה.

נגה רובינשטיין: מכיוון שמדובר בהצעת חוק ממשלתית, אני מבקשת שיינתנו לנו כמה ימים להביא את זה לוועדת שרים.

נגה רובינשטיין: מדובר בשאלה מאוד סבוכה מבחינה משפטית.

נגה רובינשטיין: אנחנו יודעים שצריך להסדיר את זה ברמה של עצם השידורים וברמה של פרסומות.

נגה רובינשטיין: אנחנו מנסים למצוא פתרון מתאים.

משה גלילי: זה יהיה כנגד המפרסם בתחנות שפועלות שלא על פי ההסכמים בין ישראל לפלסטינים.

משה גלילי: אם מישהו מחר יבוא לתחנה פלסטינית שמותר לה לשדר ויפרסם את "תנובה", כנראה שנגד זה לא נוכל לעשות שום דבר וזה יהיה בדיוק כמו בי.

משה גלילי: בי.

משה גלילי: סי.

משה גלילי: אבל אם יש תחנות ברשות הפלסטינית, וכאלה יש היום הרבה, שפועלות שלא בהסכם עם ישראל אבל כן בהיתר, אפשר יהיה לדרוש מהן שמפרסמים לא יפרסמו שם.

שלום שמחון: מה שניסיתי למנוע בדיון הזה זה את האפשרות שנתחיל את ההתדיינות שצריכה להיות בין הרשות השנייה למשרד המשפטים.

שלום שמחון: אמרתי מה אנחנו מחפשים.

יזהר טל: כיוון שהנושא מורכב, אז זה לא עניין של כמה ימים כדי להגיע לפתרון.

שלום שמחון: השר שלך ביקש בדחיפות.

יזהר טל: אני מבקש שאת שתי ההוראות שהוועדה כבר אישרה כאן נעביר לקריאה שנייה ושלישית.

יזהר טל: באשר להסדרת הסטטוס של שידורים מהשטחים אני מציע שזה יטופל בנפרד.

יזהר טל: לא צריך לעכב את הצעדים שמנסים כאן

יזהר טל: לנקוט כדי לסייע באכיפת הפעילות נגד שידורים פיראטיים בגלל נושא השידורים.

צבי הנדל: מאחר וראש מינהל התעופה מאוד לוחץ, אין לי ספק שהבירורים ייעשו מאוד מהר.

שלום שמחון: אנחנו ביום שני בעוד שבועיים מתכוונים לאשר את הסעיף השלישי, זאת אחרי שיובאו הצעות ליועצת המשפטית של הוועדה.

שלום שמחון: אנחנו נמצא את הנוסח שיתן פתרונות לרצונות כפי שבאו לידי ביטוי על ידי חברי הוועדה.

צבי הנדל: שלום, תן להם עוד שבוע.

שלום שמחון: תוך שבועיים אתם מעבירים ליועצת המשפטית של הוועדה.

שלום שמחון: שבוע מהיום שזה יגיע אנחנו נכין את הצעת החוק הכוללת, כולל הסעיף השלישי לקריאה שנייה ושלישית.

שלום שמחון: אם נאשר את זה ביום שני בעוד שלושה שבועות, זה יוכל לעלות לקריאה שנייה ושלישית במושב הזה.

אתי בנדלר: אם תעבירו לי הצעה תוך שבועיים, אז בעוד שלושה שבועות זה יהיה על שולחן הוועדה.

יזהר טל: חבל על כל שבוע.

שלום שמחון: מי בעד הסיכום?

שלום שמחון: ה צ ב ע ה בעד- 4 נגד - 2 אושר אנחנו נפגש פה לאשר את הסעיף השלישי בעוד שלושה שבועות.